# data[].attributes.body
นางสาว เมลวดี โพธิ์วงษ์
รหัสนักศึกษา 65040140208
สาขาวิชา คณิตศาสตร์ คณะครุศาสตร์

# data[].attributes.headline
เพลงที่ชองฟัง

# data[].attributes.subject
เพลงที่ชองฟัง

# data[].attributes.body
เพลง รบกวน
ศิลปิน Dept
ประเภทเพลง เพลงแอบรัก
แนวเพลงไทย
ส่วนตัวชอบฟังเพลง ที่เลือกเพลงนี้เพราะดนตรีฟังง่าย เนื้อร้องก็ฟังง่าย สบายๆ

# data[].attributes.attachment_link.title
Dept - รบกวน | Unstable Relationship [Music Video]

# data[].attributes.attachment_caption
สังเกตบ้างสอนบ้าง😂

# data[].attributes.headline
สังเกตกับเด็กๆ

# data[].attributes.subject
สังเกตกับเด็กๆ

# data[].attributes.body
เป็นช่วงปี1 ที่ต้องออกสังเกตการสอน ซึ่งการสังเกตการสอนเป็นส่วนหนึ่งในรายวิชา Sil1 เป็นเวลา 2 สัปดาห์ โรงเรียนที่เราเลือกไปสังเกตการสอนคือ โรงเรียนเทศบาล2 มุขมนตรี ต.หมากแข้ง อ.เมือง จ. อุดรธานี  ตอนแรกคิดมาก เพราะว่ากลัวเด็กนักเรียนไม่เคารพ ไม่ฟัง ไม่ให้เกียรติ เพราะทั้งอ่านข่าว ดูโซเชี่ยล แอบหวั่นๆ
ชั้นที่ได้รับการสังเกตการสอนคือ ม.3 เด็กนักเรียนมีทั้งหมด4ห้อง ห้องละ30คน แต่ละห้องเด็กนักเรียนก็แตกต่างกัน ซึ่งผลที่ได้ผิดคาด คือเด็กนักเรียนให้ความร่วมมือดีมากๆ เมื่อเราบอกกล่าว ตักเตือน เด็กๆก็ฟังและทำตาม เนื้อหาไหนไม่เข้าใจก็กล้าถาม และตอนแรกๆไม่กล้าเรียกแทนตัวเองว่าครู เพราะเรายังอยู่แค่ปี1 และอายุไม่ห่างกันมากกับเด็กๆ แต่เด็กก็เรียกเราว่าครูไปแล้ว เวลาเด็กๆทัก “ครูครับ/คะ” รู้สึกเขินและไม่ชิน อมยิ้มตลอดเพื่อได้ยิน
พออยู่กับเด็กๆจนชินก็เกิดความรู้สึกอยากจะไขความสงสัย เด็กนักเรียนอยากรู้อะไร  ไม่เข้าใจตรงไหน ก็อยากช่วยทุกคน เวลาสอบเราได้ไปคุมสอบก็สงสารอยากช่วยมากๆ แต่ทำไม่ได้😅 ทำให้นึกถึงคำพูดคุณครูตอนที่ตัวเองยังเป็นนักเรียนว่า “ไม่มีครู่คนไหน ไม่หวังดีกับลูกศิษย์”

# data[].attributes.body
ตอนเด็กๆ เป็นคนทานยากมากๆ ไม่ชอบก็คือไม่ทาน เมนูไหนหน้าตาไม่น่าทาน ดูแล้วไม่น่าจะอร่อยก็ไม่ทานเลย ผักเป็นสิ่งที่ไม่ชอบมากๆ เพราะผักมีรสชาติขม เหม็นเขียว แต่พอขึ้นมัธยมปลายได้มาอยู่กับคุณน้า คุณน้าทานทุกอย่าง น้าทานเราก็ต้องทาน เพราเราไม่สามารถงอแงกับคุณน้าได้ อยู่มาสักพักเริ่มมีการปรับตัว จากอะไรที่ไม่เคยทาน ไม่ชอบทาน ไมาอยากทาน ก็ต้องทาน ทำให้ต้องทานผัก และได้ทานผักบ่อยมากๆ จนปัจจุบันกลายเป็นคนชอบทานผักมากๆ โดยเฉพาะ ผักกาดหอม(Green Coral) ผักกาดแก้ว(Iceberg Lettuce) คอส(cos) ฟิลดลย์ไอซ์เบิร์ก(Frillice Iceberg) และผักอื่นๆอีกหลายชนิด
เรื่องนี้ที่ประทับใจคือเราได้ไปอยู่ร่วมกับผู้อื่น จะเอานิสัยส่วนตัวมาใช้กับเขาไม่ได้ คนเราอยู่ด้วยกันต้องมีการปรับตัวเข้าหากัน ถึงจะอยู่ร่วมกันได้🥗🥬🥦

# data[].attributes.headline
ครึ่งเสี้ยว สโมสรครุศาสตร์2565 อนุกรรมการ

# data[].attributes.subject
ครึ่งเสี้ยว สโมสรครุศาสตร์2565 อนุกรรมการ

# data[].attributes.body
เรากับเพื่อนได้สมัครเป็นอนุกรรมการสโมสรนักศึกษาคณะครุศาสตร์ พอช่วงกีฬามหาวิทยาลัย “วังแดงเกม” จึงต้องทำหน้าที่คล้ายๆstaff ดูแลเซตแต่ละเซตที่ตัวเองได้รับผิดชอบ ในตอนนั้นเรากับเพื่อนเลือกอยู่เซตA ซึ่งดูแลผู้ที่ขึ้นสแตนโชว์ มีรุ่นพี่บอกต่อๆมาว่า เซตA ได้ซ้อมหนัก ไม่ได้พัก ในใจคือคิดว่าเลือกผิดแล้ว แต่ก็ย้ายไม่ทันแล้ว ต้องทำหน้าที่ตัวเองต่อไป ซึ่งเซตอื่นๆเขาก็ซ้อมเหมือนกัน ซ้อมไปได้สักพักก็มีทั้งเหนื่อยบ้าง ขี้เกียจบ้าง มีบางวันซ้อมถึงดึกบ้าง  เสาร์อาทิตย์ไม่ได้พักบ้าง ซ้อมหนักบ้าง แต่ผลที่ได้คือดีมาก คุ้มค่า สนุก ได้สานสัมพันธ์กับเพื่อนๆสาขาอื่นๆ รุ่นพี่  และการซ้อมบ่อยๆ เป็นการหาข้อบกพร่องเพื่อมาแก้ไข และพัฒนาข้อที่บกพร่องให้เกิดการบกพร่องน้อยที่สุด หรือแก้จนไม่ให้เกิดข้อบกพร่องเลย
พอเริ่มใกล้วันแข่งจริง ต้องไปจัดสถานที่ จัดพร็อพ เป็นช่วงที่พายุเข้า อนุกรรมการ กรรมการ และสโมสร ครุศาสตร์ ร่วมแรงร่วมใจช่วยกันจัดสแตน จัดสถานที่ไม่หวั่นแม้พายุ มีทั้งไม่สบาย และโควิด ทำให้สมาชิกที่นั่งสแตนลา มาซ้อมไม่ได้อยู่หลายสิบคน เริ่มหวั่นๆ เพราะใกล้ถึงวัน ไม่สามารถหาคนมาแทนได้  แต่พี่ๆสโมสรเขาก็หาทางแก้ปัญหาจนได้ หลังจากแข่งเสร็จรอฟังประกาศผล ผลคือได้ลำดับที่2 ทุกคนดูภูมิใจ และต่างพูดเป็นเสียงเดียวกันว่าไม่เสียแรงกับการซ้อมที่แม้จะกินเวลาพักผ่อนของเรา
ความภูมิใจของเรื่องนี้คือได้ประสบการณ์การทำงานร่วมกับผู้อื่น การได้รู้จักเพื่อนๆพี่ๆที่ต่างสาขา เพราะลำพังแค่การไปเรียนก็ไม่เจอกันทุกคน ได้อะไรที่ไม่คิดว่าจะได้ทำก็กลับได้ทำ สนุก แม้จะเหนื่อยบ้าง และอย่าเกรงกลัวคำพูดที่ได้ยิน หากไม่ลองสัมผัสมันดูสักครั้ง💐

# data[].attributes.attachment_link.description
อารยธรรมขอม
#ครุศาสตร์
#วังแดงเกมส์ครั้งที่32

# data[].attributes.attachment_caption
วันรายงานตัว

# data[].attributes.headline
กล้าที่จะออกมาพัฒนา

# data[].attributes.subject
กล้าที่จะออกมาพัฒนา

# data[].attributes.body
ช่วงที่กำลังจะเรียนจบมัธยมต้น ฉันมีความคิดอยากจะเปลี่ยนที่เรียน อยากมาลองใช้ชีวิตที่ต้องช่วยเหลือตัวเอง และออกมาเจอผู้คนใหม่ๆ สังคมใหม่ๆ เพราะโดยส่วนตัวเป็นคนไม่กล้าแสดงออก ขี้อาย ไม่กล้าไปไหนมาไหนคนเดียว จึงได้มีความคิดและจุดหมายที่จะสอบเข้าโรงเรียนสตรีราชินูทิศ จังหวัดอุดรธานี รวมถึงคุณแม่ก็คาดหวังในตัวฉันมาก มีกดดันบ้าง และก็ต้องเผื่อใจเอาไว้ด้วย ด้วยความที่ความรู้ความสามารถพื้นฐานเราอาจจะไม่มากพอ แต่ก็อยากลองสอบ (ข้อสอบก็ถือว่ายากสำหรับตัวเรา) พอถึงวันประกาศผลเลื่อนๆดูรายชื่อ แอบถอดใจเพราะยังไม่มีชื่อตัวเอง แต่แล้วก็เจอถึงจะเป็นลำดับไกลๆแต่อย่างน้อยก็ทำตามจุดมุ่งหมายที่วางไว้ได้และทำให้คุณแม่ภูมิใจ๊ 💖🫶🏽
ซึ่งการที่เราได้ออกมาใช้ชีวิตที่ลองทำทุกอย่างด้วยตัวเอง ไม่มีพ่อแม่คอยทำให้ แต่ท่านก็คอยซัพพอร์ตอยู่ห่างๆ ถือว่าเป็นการพัฒนาตัวเองที่ดีมากๆ หลังจากที่เป็นคนไม่กล้าแสดงออก ไม่กล้าไปไหนมาไหนคนเดียว ขี้อาย ไม่กล้าพูดคุยกับคนแปลกหน้า ก็ได้มีการพัฒนาขึ้น จนต้องขอบคุณตัวเอง ขอบคุณคุณแม่ที่เลือกสิ่งที่ดีให้กับเรา และจะยังคงพัฒนาตัวเองไปเรื่อยๆ เพราะเราไม่ควรหยุดพัฒนาตัวเองเพื่อโอกาสและวันที่ดี 😊